बिजली उपभोक्ता को थमाया डेढ़ लाख का बिल
जेठंतरीसरपंच मंजुदेवी उप सरपंच खुमानराम सहित ग्रामीणों ने सिवाना डिस्कॉम के अधिकारी को पत्र भेज कर अगस्त माह से बिजली बिलों में हो रही गड़बड़ी की जानकारी दी।
पत्र में बताया कि गांव में अगस्त से बिजली बिलों में गड़बड़ी के चलते ग्रामीण परेशान है। इस संबंध में कई बार अवगत कराने के बावजूद कोई हल नहीं निकला है। ग्रामीणों ने मीटर रीडर पर आरोप लगाया कि मीटर रिडर घर पर और चाय की दुकानों पर मीटर रिडिंग करता है। इसकी जांच की जाए। जानकारी के अनुसार उपभोक्ता हेमाराम नाई का बिल 154701 रुपए का गया। वहीं बिल पर रेड मार्क किया हुआ था कि ‘बिल राशि भुगतान नहीं करने पर कनेक्शन काट दिया जाएगा’। ये जानकर उपभोक्ता के होश उड़ गए। गौरतलब है कि उपभोक्ता को बिजली बिल राशि में सुधार के लिए पहले कनिष्ठ अभियंता कार्यालय समदड़ी, उसके बाद सहायक अभियंता कार्यालय सिवाना जाना पड़ता है। ऐसे में डिस्कॉम की गलती से उपभोक्ता परेशान है।
hin_Deva hin_Deva hin_Deva